Anadi-nneɣ yella-d ɣef usentel di tmedyazt n ucewwiq, lqarḥ yemgarad si lqarḥ ɣer wayeḍ, daymi di yal acewwiq ad d-naf asentel amaynut. Lqarḥ d aḥulfu iɛeddan akk ɣef yimdanen di yal tallit, yal yiwen yedder taswiɛt qarriḥen. Asentel d yiwen maca timentilin d yinumak mgaradent. Yella win yettwaqarḥen seg waṭṭan, yella win teqraḥ lɣurba yella win teza tayri, yella win irun mi d-yeggra d awḥid, win yerwan lḥif, uked win tenɣa nndama… 1- Lqarḥ n tussaft:1